kardosdrur/scandi-wiki huggingface dataset:
Ogginoggen

Ogginoggen er en børnefilm instrueret af Jesper W. Nielsen efter manuskript af Anker Li.

Handling 
Ida har en slyngveninde, og sammen kaster de nysgerrige og forargede øjne på voksenlivets mildt pirrende parløb. Det er lidt ulækkert det dér med drenge, og Ogginoggen, der er Idas faste dansepartner på mormors danseskole, er i hvert fald klam. Men på dansegulvet skal slaget stå, og Ida må igennem hele følelsesregistret af løgne, jalousi og modstræbende forelskelse. Et moderne eventyr om uskyldstab og gryende erkendelse. Filmen er tredje, selvstændige del af en trilogi om søskendeparret Ida og Skrubsak. De to andre film er "Buldermanden" og "Lykkefanten". "Ogginoggen" udgør i øvrigt anden del af spillefilmen "Forbudt for børn".

Referencer

Eksterne henvisninger 
 

Danske film fra 1997

Børnefilm fra Danmark
Lykkefanten

Lykkefanten er en børnefilm instrueret af Jesper W. Nielsen efter manuskript af Anker Li.

Handling 
Ida kaster sig i vandet, fordi hun ikke kan klare sit liv mere. Gud vil dog ikke lukke hende ind i Paradis, fordi hun er alt for ung, hun har slet ikke prøvet livet. Hun har ikke engang været forelsket. Men hun vil ikke leve, der er kun elendighed at komme tilbage til, synes hun. Vi får - i et flash-back- fortalt den historie, der fører frem til dette møde mellem Ida og Gud. Moderen og faderen er blevet skilt, og moderen er begyndt at drikke. Ida og hendes lillebror Skrubsak, må efterhånden passe sig selv. Ja, Ida må oven i købet passe moderens arbejde om natten. Men Ida drømmer stadig om den ferie, de tre skal på til Thailand - for kommer de på ferie, så vil alt blive godt.

Referencer

Eksterne henvisninger 
 

Danske film fra 1997

Børnefilm fra Danmark
Bønderne (film)

Bønderne er en kortfilm fra 2007 instrueret af Christiane Hector efter eget manuskript.

Handling 
Idealistiske løjtnant Niels har lovet sine rekrutter at vinde milliongevinsten ved en dyst på ærlighed i realityshowet Bønderne. Imidlertid er Niels' regelrette ærlighed sat ud af kraft på bondegården, og hvis Niels vil vinde millionen og medfinalisten Sandra, må han snyde for første gang i sit liv.

Referencer

Eksterne henvisninger 
 

Danske film fra 2007
Kortfilm fra Danmark
Bondegården

Bondegården er en dokumentarfilm instrueret af Nicolai Lichtenberg efter eget manuskript.

Handling 
Idyllisk beskrivelse af traditionel dansk landbrug i høsttiden. Arbejdet med at få kornet ind følges. Mennesker og dyr må krybe i ly for et regnskyl, men efter bygen ånder dyr og planter og mennesker lettede op, og livet fortsætter med ny kraft.

Referencer

Eksterne henvisninger 
 

Danske film fra 1949
Landbrug
Dokumentarfilm fra Danmark
Se frem til en tryg tid

Se frem til en tryg tid er en eksperimentalfilm instrueret af Jørgen Leth, Ole John efter manuskript af Jørgen Leth, Ole John.

Handling 
Ifølge filmens skabere "en film om en kniv, en hånd, noget hvidt skum, en hals, en mand, som taler. Om bevægelse, om et særligt smil, et særligt blik, nogle særlige lyde. En film om film (råfilm). En mand sidder ved havet en dag i Spanien, en anden mand står bag døren en fantastisk aften på Gasværksvej og mellem disse to situationer findes masser af cement og vodka, flødeskum og beton". Titlen henviser til et socialdemokratisk slogan.

Referencer

Eksterne henvisninger 
 

Danske film fra 1965

Eksperimentalfilm fra Danmark
The Flood

The Flood er en eksperimentalfilm fra 1992 instrueret af Torben Skjødt Jensen efter manuskript af Jens Arentzen.

Handling 
Ifølge videnskabelig teori og beregning er det helt sikkert, at der igen vil komme en istid, og jordens overflade vil blive dækket... Havene vil rejse sig og byer vil blive oversvømmet... Storbyer som Bombay, Calcutta og endda London... En videovision om en verden uden ord...

Referencer

Eksterne henvisninger 
 

Danske film fra 1992

Eksperimentalfilm fra Danmark
Din for altid

Din for altid er en dansk kortfilm fra 1999, der er instrueret af Carsten Sønder efter manuskript af Martin Reipuurt Brahtz.

Handling 
Igennem de sidste ti år har den 40-årige Jeppe aflagt sine daglige besøg på det plejehjem, hvor hans jævnaldrende og spastiske kone, Tove, er anbragt på livstid efter en alvorlig trafikulykke. I desperation over denne meningsløse skæbne, har Jeppe tilsidesat alt andet liv, og valgt at være hende tro og altopofrende. Men hans verden skal skælve, for hans skinliv bliver til sidst for meget for den spastiske kone. Under foregivelse af at være forelsket i sin plejer, smider hun en dag Jeppe på porten.

Medvirkende 
 Jens Albinus - Jeppe
 Birgitte Raaberg - Tove
 Josephine Akvama
 Gbatokai Dakinah
 Preben Harris

Referencer

Eksterne henvisninger 
 

Danske film fra 1999

Kortfilm fra Danmark
Matar Extraños

Matar Extraños er en dokumentarfilm instrueret af Jacob Schulsinger, Nicolas Pereda efter manuskript af Jacob Schulsinger, Nicolas Pereda.

Handling 
Igennem en serie casting sessions, rekonstruktioner og improviserede scener beretter "Matar Extraños" historien om tre unge mænd, der forgæves forsøger at tilslutte sig den mexicanske revolution i 1910, men i stedet farer vild i ørkenen nord for Mexico. På deres rejse konfronteres de med hinandens frygt, urealistiske drømme og håb, og ikke mindst med den stereotypiske fremstilling af Mexicos revolutionære fortid i dag. Spillereglerne går op for én undersvejs i Nicolàs Pereda og Jacob Schulsingers konceptuelt stramme, men alligevel fabulerende film, der bevæger sig derud, hvor historie bliver til myte og myte til sandhed.

Referencer

Eksterne henvisninger 
 

Danske film fra 2013

Film fra Danmark (administrationskategori)
Dokumentarfilm fra Danmark
Det moderne maleri

Det moderne maleri er en dokumentarfilm fra 1972 instrueret af Helge Ernst efter eget manuskript.

Handling 
Impressionismen:
Det, vi i dag kalder moderne kunst, begynder med impressionisterne. I filmen præsenteres det billede, som gav retningen navn, Claude Monets Impression, soleil levant - indtryk af en solopgang. Videre følger malerier af Alfred Sisley og Camille Pissarro og de øvrige kunstnere, som sluttede op om bevægelsen: Pierre-Auguste Renoir med sine menneskeskildringer, Edgar Degas med motiver hentet fra opera og ballet, væddeløbsbaner og fortovscafeer, Toulouse-Lautrec, som blev en af sin tids skarpeste satirikere og på plakatens område står som nyskaber. 

Neoimpressionisterne, der forsøgte at sætte impressionismen i system, repræsenteres af Paul Signac og Georges Seurat, og filmen slutter ved malerier af Cezanne og Gauguin, der begge strejfede det impressionistiske maleri, men senere fulgte andre tendenser i deres udvikling. 

Ekspressionismen: Van Gogh blev banebryder for det ekspressionistiske maleri, og i filmen kan man følge hans udvikling. Ekspressionismen er ikke knyttet til et bestemt formsprog, retningen karakteriseres ved store modsætninger. Navne som Maurice Utrillo, Amedeo Modigliani, Edvard Munch, Emil Nolde, Paul Klee, Henri Matisse og Marc Chagall forekommer i denne sammenhæng, ligesom COBRA-gruppens medlemmer: bl.a. Asger Jorn og Karel Appel. Picasso er selvsagt også med. 

Dada og surrealismen: Surrealismen betragtes af mange som et højdepunkt af uforståelighed inden for den moderne kunst. I filmen forsøges en tilnærmelse, og gennem et par eksempler påvises tilfælde i verdenskunsten, hvor bl.a. Hieronymus Bosch i 1400-tallet malede billeder med samme gådefulde indhold. Freud og psykoanalysen har stået fadder til den moderne surreale kunst, men den har rige aspekter og rummer både en Miros farveglade lærreder, og de belgiske René Magritte og Paul Delvaux' mere morbide værker. Billeder af Salvador Dali slutter filmen, og han citeres for sin udtalelse om, at "skønheden er summen af vore perversiteter".

Referencer

Eksterne henvisninger 
 

Danske film fra 1972

Dokumentarfilm fra Danmark
Ceaudiscou

Ceaudiscou er en eksperimentalfilm instrueret af Mads Tobias Olsen efter manuskript af Mads Tobias Olsen.

Handling 
Ind & ud & ind & ud / så simpelt lyder første bud / vrid din krop til sammenbrud, / ryst din ting & gnid din hud / mmmm / der er intet i verden så stille som sne / - men i den her video kan alting ske...

Referencer

Eksterne henvisninger 
 

Danske film fra 1992

Eksperimentalfilm fra Danmark
Fra en rejse i Jordan

Fra en rejse i Jordan er en dansk dokumentarfilm fra 1965 med instruktion og manuskript af Hans Vangkilde.

Handling 
Indtryk fra det hellige land.

Referencer

Eksterne henvisninger 
 

Danske film fra 1965

Dokumentarfilm fra Danmark
Ride of Passage

Ride of Passage er en animationsfilm instrueret af Christian Bøvring-Andersen efter manuskript af Eva Lee Wallberg.

Handling 
Indvielsesritualet i jungledrengen Tokis stamme er enkelt: Fang og nedlæg det størst mulige bytte - og smyk dig selv med dets afhuggede hoved. Men Tokis færd går ikke som planlagt.

Referencer

Eksterne henvisninger 
 

Danske film fra 2012

Animationsfilm fra Danmark
Se

Se er en undervisningsfilm instrueret af Svend Aage Lorentz efter manuskript af Hagen Hasselbalch.

Handling 
Informativ film om stråler, lys og de ting der gør, at vi faktisk kan se.

Referencer

Eksterne henvisninger 
 

Danske film fra 1948

Undervisningsfilm fra Danmark
En ægteskabelig affære

En ægteskabelig affære er en dansk kortfilm fra 2007 med instruktion og manuskript af Søren Møller Lagoni.

Handling 
Inge er ubevidst fanget i et dødt ægteskab. Hun har intet følt de sidste mange år sammen med sin ægtemand og har derfor glemt, hvad det vil sige at leve. Hun kender ikke længere sin mand og måske heller ikke længere sig selv. En dag møder Inge en ung mand på sit loft, og de indleder en hemmelig affære. Hun kender ham ikke, men hvorfor virker denne fremmede mand alligevel så bekendt?

Medvirkende 
 Marius Bjerre - Ung mand
 Solbjørg Højfeldt - Inge
 Henning Olesen - Karl

Referencer

Eksterne henvisninger 
 

Film fra 2007

Kortfilm fra Danmark
På vej til paradis

På vej til Paradis er en dokumentarfilm instrueret af Helminen efter manuskript af Helminen.

Handling 
Inge og Holger Thomasen har været gift i en menneskealder. Sammen har de rejst i hele verden og fået tre børn i tre verdensdele. Nu lever de i deres egen 'jungle' i Allerød i Nordsjælland, hvor de dyrker orkideer, kaffe og appelsiner, som de har bragt med hjem fra deres mange rejser. Men tiden nærmer sig, hvor de er nødt til at flytte. »På vej til Paradis« er en fortælling om at blive gammel med værdighed og visdom, om at holde sammen, om at samle ting, indtryk og erfaringer gennem et helt liv og om at videregive det, man har samlet. Filmen vandt prisen som Bedste Danske Dokumentar ved Odense Film Festival i 2007.

Referencer

Eksterne henvisninger 
 

Danske film fra 2007

Dokumentarfilm fra Danmark
A Hipstory

A Hipstory er en kortfilm instrueret af Heidrik á Heygum efter manuskript af Heidrik á Heygum, Sissel Dalsgaard Thomsen og Jacob Katz Hansen.

Handling 

Ingunn er en ung kvinde fra Færøerne, der er flyttet til storbyen København, hvor hun desperat prøver at passe ind i det hippe clubbing miljø. Hun tager i byen med sin færøske kusine, som allerede er dybt inde i miljøet og som derfor giver hende instrukser i, hvordan hun skal opføre sig i nattens maskeradebal. Men måske er den maske, som Ingunn har iklædt sig, alligevel for tung at bære?

Referencer

Eksterne henvisninger 
 

Danske film fra 2012

Kortfilm fra Danmark
Danske film omhandlende København i 2000-tallet
Den halverede skytte

Den halverede skytte er en dansk kortfilm fra 2001 med instruktion og manuskript af Mikkel Olaf Eskildsen.

Handling 
Installationen består af en videofilm og en fotoserie. De to udtryksformer udgør hver en del af handlingen. Handlingens omdrejningspunkt er, at nye rum og nye identiteter udspringer af halveringer og opløsninger. Filmen er ufuldstændig og fotoserien substituerer filmen.

Referencer

Eksterne henvisninger 
 

Danske film fra 2001

Kortfilm fra Danmark
Costume Party

Costume Party er en dansk kortfilm fra 2004 med instruktion og manuskript af Maryam Jafri.

Handling 
Installationen, der skal vises på tre skærme, centrerer sig om en gruppe på 18 personer. De er alle deltagere i en kostumefest. Kostumerne repræsenterer væsentlige perioder i vestlig kultur - fra antikken til nutiden. Installationen fokuserer på, hvilken rolle historien spiller i skabelsen af identitet.

Referencer

Eksterne henvisninger 
 

Danske film fra 2004

Kortfilm fra Danmark
Disse vidunderlige ting

Disse vidunderlige ting er en dansk eksperimentalfilm fra 1997 med instruktion og manuskript af Beatrice Eggers.

Handling 
Instruktøren har skabt et hypnotisk univers af mystiske dyr, eksotiske ikoner fra det fjerne. Billeder der virker skræmmende, fremmede og dog genkendelige. Et eventyr gennem blodet og op til solen, hvor det fysiske møder det åndelige.

Referencer

Eksterne henvisninger 
 

Danske film fra 1997

Eksperimentalfilm fra Danmark
I min verden

I min verden er en dansk kortfilm fra 2006 med instruktion og manuskript af Manyar I. Parwani.

Handling 
Filmen handler om Hafi, hvis mor er indlagt med hjerteproblemer. Hafis familie er flygtet fra Afghanistan, og hans far er død. Tanken om nu at skulle miste sin mor står for Hafi som en katastrofe, han ikke kan rumme. En dag slår det klik for ham. Han vil redde moderens liv ved bogstaveligt talt at give hende sit hjerte til en transplantation, og i desperation og hemmelighed planlægger han sit umulige projekt.

Medvirkende 
 Ali Kazim - Hafi
 Hamida Abdullah - Mirian
 Peter Hesse Overgaard - Overlæge Danielsen
 Charlotte Rathnow - Julie
 Aziz Ahnab Onib - Mustafa
 Michael Hasselflug - Otto
 Alexander Elverlund - Pistolsælger
 Henrik Prip - Privatlæge
 Arian Salene - Sabur, 6 år
 Flemming Sloth Nielsen - Betjent
 Jens Lauridsen - Betjent
 Christa Waldorff - Oversygeplejerske
 Signe Spang Colding - Sygeplejerske
 Ninna Stoltze - Sygeplejerske

Referencer

Eksterne henvisninger 
 

Danske film fra 2006

Kortfilm fra Danmark
Supermaterialisme

Supermaterialisme er en kortfilm instrueret af Søren Fauli efter manuskript af Søren Fauli, Lars Kjeldgaard.

Handling 
Instruktøren Søren Fauli udstiller og undersøger gerne egne svagheder. Med sund og nysgerrig selvoptagethed erkender han blankt, at han ganske enkelt er hæmningsløs supermaterialist. Han har et gigantisk overforbrug af og en vedvarende drift mod den nyeste elektronik. Han kan ikke få nok. Og en dag får han drømmeopgaven at tømme en tv-forretning på tre minutter. Men hvordan?

Referencer

Eksterne henvisninger 
 

Danske film fra 1996

Kortfilm fra Danmark
På gensyn med Tafo

På gensyn med Tafo er en dokumentarfilm instrueret af Erik Knudsen efter eget manuskript.

Handling 
Instruktøren, der har en dansk far og en sort ghanesisk mor, fortæller om sit gensyn med Ghana, hvor han ikke har været siden sin tidlige barndom. Nyoplevede dokumentariske indtryk veksler med erindringsbilleder fra Tafo, hvor faren var læge, og familien levede et overklasseliv. Den voksne, sorte mands tanker om at have rod i to meget forskellige kulturer er filmens hovedtema. Filmen indeholder optagelser, som faren (nu død) har foretaget i Ghana – og interviews af i dag med moren.

Referencer

Eksterne henvisninger 
 

Danske film fra 1990
Dokumentarfilm fra Danmark
Iqbal & den hemmelige opskrift

Iqbal & den hemmelige opskrift er en spillefilm fra 2015, instrueret af Tilde Harkamp efter manuskript af Renée Toft Simonsen.

Handling 
Iqbal er en charmerende, fantasifuld og sjov dreng, hvilket ifølge hans far slet ikke er nok, hvis man skal blive til noget i verden. Men da Iqbal sammen med veninden Sille og lillebroren Tariq ved et uheld kommer til at sprænge deres skole i luften, er hans far dog det mindste problem. To forbrydere vil nemlig have fat i opskriften på det tilfældigt hjemmebryggede sprængstof og sprænge Tivoli i luften. Tariq kan ikke præcist huske opskriften, så forbryderne kidnapper den nuttede lillebror Dindua. Jagten går nu ind for at befri Dindua og redde Tivoli - og det kræver samarbejde, mod og ikke mindst en masse fantasifulde idéer.

Noter

Eksterne Henvisninger 

Danske film fra 2015

Spillefilm fra Danmark
Film instrueret af Tilde Harkamp
Dansksprogede film
Hjerternes fest

Hjerternes fest er en dansk kortfilm fra 2001 med instruktion og manuskript af Nikolaj B. Feifer, René Kammersgaard og Nikolaj Pheiffer.

Handling 
Jacob og Danny's ungkarleidyl bliver pludselig brudt, da Caroline, Jacobs ekskæreste, en dag banker på døren og beder om husly. Det gamle forhold får nyt liv, og alt er idel lykke, indtil Carolines nuværende kæreste pludselig dukker op. Just som alting ser sortest ud, træder julemanden til for at hjælpe Jacob med at vinde kærligheden tilbage.

Medvirkende 
 Katrine Falkenberg - Karoline
 Martin Frislev Ammitsbøl - Jacob
 Mads Koudal - Danny
 Richard Raskin - Julemanden
 Lars Frederiksen - Andreas
 Leif Bach Sørensen - Julemandens hjælper
 Anne Sofie Madsen - Karoline som barn
 Jeppe Donn - 'Jacob som barn'''

Referencer

Eksterne henvisninger 
 

Danske film fra 2001

Kortfilm fra Danmark
Jakob - Revisorens søn

Jakob - Revisorens søn er en dansk børnefilm fra 2008 med instruktion og manuskript af Louise Detlefsen.

Handling 
Jakob er 10 år, og som så mange andre børn har han forældre, som er dybt engagerede i deres arbejde. Hvis de ikke er i revisorfirmaet, sidder de derhjemme opslugt af kolonner af tal på computeren. Og de fleste eftermiddage tilbringer Jakob hos sin mormor og morfar, mens han venter på, at mor og far skal blive færdige på kontoret. Jakob savner sine forældre i hverdagen, men har indtil nu aldrig haft modet til at sige det til dem.

Referencer

Eksterne henvisninger 
 

Danske film fra 2008

Børnefilm fra Danmark
Asylbarn - Jamila, Gid jeg kunne flyve

Asylbarn - Jamila, Gid jeg kunne flyve er en kortfilm instrueret af Jannik Hastrup, der har skrevet manuskript sammen med Trine Breum.

Handling 
Jamila er født på et dansk asylcenter for 8 år siden. Hendes forældre kom fra Irak for 10 år siden. Jamila har haft mange venner og veninder. De fleste er dog kun på centret i kort tid. Lige nu er Cecilie hendes bedste veninde. De flirter med drengene og lærer at danse mavedans i klubben. Men Cecilie og hendes familie har fået afslag på asyl og skal forlade centret og dermed Jamila. Hvem bliver Jamilas næste veninde?

Referencer

Eksterne henvisninger 
 

Danske film fra 2013
Kortfilm fra Danmark
Så himmelsk anderledes

Så himmelsk anderledes er en dokumentarfilm instrueret af René Bo Hansen efter manuskript af René Bo Hansen, Katarina Boberg.

Handling 
Jeg elsker ham præcis, som han er, men jeg hader, at vores familie er så himmelsk anderledes! - sådan siger Rebecka, 12 år, søster til en handicappet lillebror. I hendes alder er det livsvigtigt at være 'rigtig', og hun kæmper med stirrende blikke i skolen, voksenverdenens medlidenhed og mange modstridende følelser. Ikke mindst den forbudte følelse af ikke at kunne være alle sine egne tanker bekendt. Hun elsker jo sin bror. Gennem Rebeckas dagbøger og 'magiske verden' viser filmen, at angsten for ikke at være normal findes i os alle og fortæller med indsigt og humor om at være søskende til et handikappet menneske. Filmen er blevet til i et samarbejde mellem to forældre, der begge har et handicappet barn med en rask søskende; den ene er instruktøren selv, den anden er Rebeckas mor. Filmen er dokumentarisk i sin fortællestil med dramatiserede indslag og animation.

Referencer

Eksterne henvisninger 
 

Danske film fra 2008

Dokumentarfilm fra Danmark
Mig og Naser - Hvor svært kan det være

Mig og Naser - Hvor svært kan det være er en dokumentarfilm instrueret af Cathrine Marchen Asmussen efter manuskript af Cathrine Marchen Asmussen.

Handling 
Jeg er dansk statsborger, jeg bor i Danmark, jeg betaler skat og er muslim. Jeg anerkender demokratiet. Hvor svært kan det være?, spørger den velintegrerede Amina Ahmed, da hun melder sig ind i foreningen Demokratiske Muslimer, som politikeren Naser Khader starter under Muhammed-krisen i 2005. Amina stiller op, vælges til bestyrelsen og træder direkte ind i rampelyset. Spørgsmålet er, om Islam og demokrati kan forenes? Foreningen vælger bl.a. at uddele en pris til en egyptisk koran-kritiker, og Amina kommer i et personligt dilemma. Koranen er hellig, og samtidig oplever hun, at hendes folkekære idol, Naser, ikke er den mand, hun troede, han var. Situationen spidser til. Trods store personlige omkostninger kæmper Amina for at påvirke billedet af praktiserende muslimer.

Referencer

Eksterne henvisninger 
 

Danske film fra 2008

Dokumentarfilm fra Danmark
Jag är min egen Dolly Parton

Jeg er min egen Dolly Parton er en dansk dokumentarfilm fra 2011 med instruktion og manuskript af Jessica Nettelbladt.

Handling 
En dybt personlig dokumentarfilm instrueret af Jessica Nettelbladt, der har tilbragt lang tid med blandt andet musikproduceren Gudrun Hauksdottir og sanger Nina Persson - i alt filmer hun fem farverige kvinder der, inspireret af Dolly Parton, har fået styrke til at gå deres egne veje. Fem kvinder, klar til at tage de udfordringer livet giver dem, tager os på en tankevækkende og inspirerende rejse, der handler om at tage sig selv alvorligt og have modet til at gøre drømmene til virkelighed.

Referencer

Eksterne henvisninger 
 

Danske film fra 2011

Film fra Danmark (administrationskategori)
Svenske film fra 2011
Dokumentarfilm fra Danmark
Forføreren

Forføreren er en dansk dokumentarfilm fra 1999 med instruktion og manuskript af Lise Birk Pedersen.

Handling 
Mette og Jacob har levet som hund og kat i 25 år, indtil Jacob blev smidt ud for 15 år siden. Seerne kommer ind i historien 40 år efter deres første møde. De ses hver dag, men så beslutter Mette sig for at flytte til Jylland og bryde den hverdag, de har sammen. Et dokumentarisk portræt af et ægtepars årelange tovtrækkeri og stadige kærlighed til hinanden.

Referencer

Eksterne henvisninger 
 

Danske film fra 1999

Dokumentarfilm fra Danmark
Min elskede (film fra 2002)

Min elskede er en dokumentarfilm instrueret af Dorte Høeg Brask efter manuskript af Dorte Høeg Brask.

Handling 
Jeg leder efter kærligheden. Troede lige jeg havde fundet ham, så gik han fra mig... Nu vil han gerne igen, eller vil kærligheden... men jeg ved ikke om jeg kan. Dagbog. Instruktøren vil undersøge forholdet til sin kæreste. Hun filmer ham for at trænge ind, lære ham at kende med kameraet. Inden længe begynder forelskelsen at slå over i tvivl, og filmen kommer til at handle om, hvad kærligheden gør ved os. Om sårbarhed og angst, om manglen på tilgivelse og hengivelse. Filmen udvikler sig til et drama, og parret ender et sted, ingen af dem havde forestillet sig. Filmen er en del af serien »Min'«

Referencer

Eksterne henvisninger 
 

Danske film fra 2002
Dokumentarfilm fra Danmark
Madpakken - en hilsen hjemmefra

Madpakken - en hilsen hjemmefra er en dokumentarfilm instrueret af Kjeld Kjeldsen efter manuskript af Kjeld Kjeldsen.

Handling 
Jeg synes, at madpakker er utroligt kedelige - lyder en moders hastige og nådeløse dom. Men er de nu også det? Nuvel! Man kan naturligvis bare tømme køleskabet og bruge, hvad der er - eller kombinere med resterne fra dagen i forvejen. Eller man kan påvirke lidt sundt og også tage hensyn til, hvad barnet kan lide. Man kan diskutere, om der nu skal være rugbrød eller ej, og om slik er bandlyst i madpakker. Og hvad så med pålægschokolade eller en rigtig, god, gammeldags sukkermad? Selvfølgelig kan man lave den samme madpakke hver dag, men man kan også sammensætte indholdet efter farver! Madder kreeres, pakkes ind - og ud igen, undersøges, byttes, leges med og fortæres. Dokumentaristen Klaus Kjeldsen sætter muntert og nysgerrigt fokus på et af hverdagens små og dog så uendeligt store fænomener: Den danske madpakke - mødrenes hilsen hjemmefra til børnehavens beboere.

Referencer

Eksterne henvisninger 
 

Danske film fra 1995

Dokumentarfilm fra Danmark